Az első alkalommal augusztus 12-én lépett pályára a római csapat kapusaként. Ekkor az AS Roma egy 3:0-ra elvesztett barátságos mérkőzést játszott a Valencia csapata ellen. Az első tétmérkőzésén - augusztus 18-án - a Slovan Bratislava ellen lépett pályára Pozsonyban az EL utolsó selejtezőkörében. Debütálása nagyon rosszul sikerült, mivel az első mérkőzésen kikaptak a "farkasok" a szlovák csapattól 1:0-ra. A visszavágón - Rómában - sem tudtak nyerni, a végeredmény 1:1 lett és így ki is estek az EL-ból. A 2012-13-as szezonbeli első bajnoki mérkőzését szeptember 11-én játszotta le a Cagliari ellen. A mérkőzés nem sikerült jól, mivel hazai pályán 1:2-re vesztettek. A következő mérkőzése is nagyon rosszul sikerült. Bár Milánóban az Inter ellen 0:0 lett a végeredmény viszont komoly sérülést szenvedett. A mérkőzés elején a hazaiak brazil hátvédjével, Lúcio-val ütközött aki a lábával eltalálta a fejét. Lecserélték és kórházba kellett szállítani. A sérülése miatt egy hónapot kellett kihagynia. Legközelebb október 16-án, a Lazio elleni hazai rangadón lépett pályára. November 25-én az Udinese elleni bajnokin lépett pályára élete 200. bajnoki mérkőzésén (191 Eredivisie-bajnoki és 9 Seria A-bajnoki). Január 24-én a Juventus ejtette ki őket az olasz kupából. Március 4-én megkapta élete első piros lapját a Lazio Roma elleni örökrangadón. Már a 9. percben kiállították és a derbit végül a Lazio nyerte 1:2-re. Ezek után a további mérkőzéseken újra pályára lépett egészen április 22-ig. Ekkor a Juventus elleni rangadón ismét kapott egy piros lapot a 26. percben és a további 5 bajnoki mérkőzésen már nem lépett pályára. A szezont végül a hetedik helyen zárták és így a következő évre egyik európai kupasorozatba sem kerültek be.